**Naziv:**

**NACRT PLANA ZAŠTITE OD POŽARA I TEHNOLOŠKIH EKSPLOZIJA ZA GRAD VELIKU GORICU**

**O b r a z l o ž e nj e**

 Pravni temelji za donošenje ovog prijedloga Plana sadržani su u članku 19. Zakona o lokalnoj i područnoj (regionalnoj) samoupravi i člancima 13. i 19. Zakona o zaštiti od požara. Jedinice lokalne i područne (regionalne) samouprave donose plan zaštite od požara za svoje područje koji se temelji na procjeni ugroženosti. Jedinice lokalne i područne (regionalne) samouprave organiziraju zaštitu od požara na svom području te skrbe o stanju zaštite od požara sukladno odredbama ovog Zakona. Planom zaštite od požara detaljno se uređuje sustav organizacijskih i tehničkih mjera u zaštiti od požara za područje jedinice lokalne samouprave.

 Temeljem toga Grad Velika Gorica izradila je Procjenu ugroženosti od požara na koju je pozitivno mišljenje dalo Ministarstvo unutarnjih poslova – Inspektorat unutarnjih poslova i Vatrogasna zajednica Grada Velike Gorice te su ostvareni uvjeti za donošenje Plana zaštite od požara i tehnoloških eksplozija.

 Plan zaštite od požara i tehnoloških eksplozija Grada Velike Gorice je dokument u kojem je razrađen sustav djelovanja i uključenja vatrogasnih postrojbi u akcije gašenja požara, način i uključivanje svih gradskih službi u spašavanje te uporaba opreme i vozila u gašenju požara. U grafičkom dijelu je pregled svih građevina i otvorenih prostora Grada Velike Gorice, pregled svih komunalnih i infrastrukturnih građevina te prikaz šumskih površina. Plan se mora redovito usklađivati kako bi se u svakom trenutku po njemu moglo operativno postupati.

 Plan zaštite od požara i eksplozivnih sredstava je izradila tvrtka Velteh sa svojim stručnim timom, a sastoji se od tekstualnog i grafičkog dijela.